
Paschae rex recedens a Westmonasterio versus Walliam pro-
peravit cum omni militari servitio terrae suae Angliae, barones
de scaccario et justitiarios de banco usque Salopesburiam
secum ducens.

ANN. T. WYKES, p. 274. Rex utique reversus de Wallia
cepit de quolibet feodo militis per regnum xl. solidos pro scuta-
gio, illis dumtaxat quietis a solutione scutagii, qui secum in
Wallia personaliter vel per substitutes idoneos militabant.

A. D. 1278. CHRON. W. RISHANGER, p. 93. Tenuit rex par-
liamentum Gloverniae in octavis Sancti Johannis Baptistae, in
quo edita sunt statuta quae ' de Glovernia * appellantur.

ANN. WAVERL. p. 390. Item in medio mensis Octobris
dominus Eadwardus rex tenuit magnum parliarnentum apud
Westmonasterium, ubi dominus rex Scotiae venit et homagium
dicto domino regi Angliae fecit.

A.D. 1279. ANN. WAVERL. p. 391. Johannes de Peccham
archiepiscopus Cantuariensis . . . iii. kalendas Augusti facta
convocatione quorundam episcoporum comprovincialium apud
Radinges, quaedam generana statuta promulgavit observanda.

ANN. OSNEY, p. 286. In quodam parliamento facto apud
Londoniam circa festum Omnium Sanctorum, rex instanter
petiit a clero Angliae quintam decimam bonorum suorum in
subsidium quod, uti praetactum est, a populo regni sui nuper
extorsit, ut esset clerus sicut et populus. Archiepiscopus autem
Eboracensis cedens petition! regiae pro se et pro clero suae
metropolis quintam decimam per duos annos primus concessit.
Cantuariensis aliquantulum ut poterat rebellando, responsum
suum super hoc usque in parliamentum post Pascha posuit in
suspense, et tune regis instantia coercitus pro se et clero suo
decimam trium annorum domino regi concessit.

A. D. 1280. WILKINS, Cone. ii. 42. Clerici diocesis Ebora-
censis excepto archidiacono Richmundiae . . . concedunt . . .
decimam beneficiorum suorum ecclesiasticorum secundum
taxationem Norwycensem prius factam . . . per duos annos
duntaxat.

Ib. Clems nostrae provinciae (sc. Cantuariensis) . . . con-
cesserit domino regi quintam decimam bonorum suorum . . .
per tres annos solvendam.

ANN. WAVERL. p. 392. Dominus rex de consilio quorundam
pontificum et baronum statuit quod religiosae personae de ce-
tero in acquisitione terrarum seu reddituum non crescerent....